SEMINARSKA NALOGA

VOJAŠKA ZAPRISEGA VOJAKOV NA PTUJU

(na Štajerskem)

V petek 14.04.2000 smo bili povabljeni na svečano vojaško zaprisego našega soseda Lukata, ki služi sedemmesečni vojaški rok v vojašnici Vičava na Ptuju na Štajerskem.

V vojsko je odšel v ponedeljek 27.03.2000. V vojašnici je moral biti do 12. ure. Razporedili so ga v 6. minometno četo, poveljniški vod, računski oddelek. V treh tednih do zaprisege so samo pospravljali, čistili in korakali s pohodnim korakom. Stik z domačimi so smeli imeti le preko telefona iz telefonske govorilnice, ali pa s pošto. Do govorilnice so prišli zelo težko, saj je v vojašnici skoraj 450 vojakov novincev, ki so vsi želeli telefonirati. Vrste so bile tako pred govorilnico zelo dolge, GSM aparatov pa v vojašnici ne smejo imeti (so strogo prepovedani).

V petek, dne 14.04.2000 se je ob 16. uri začela slovesnost vojaške zaprisege za vse vojake novince. Na zaprisego so lahko prišli starši, drugi svojci, prijatelji in znanci vojakov.

Na osrednem delu dvorišča vojašnice so bili vojaki postrojeni v koloni po četah.

Na čelu čete je bil komandant čete in na čelu treh čet komandant bataljona z zastavonošo.

Na govorniškem odru je pozdravil vojake in svojce komandant armade, ki je poudaril pomen slovenske vojske za državo in predvsem njene izurjenosti in znanja v bojnem delovanju.

Komandant vojašnice je kasneje predstavil vojašnico na Ptuju in poudaril njeno urejenost in prijetnost za bivanje in urjenje vojakov. V letih 1997 in 1998 je vojašnici pripadel laskavi naslov najbolj urejene vojašnice in njene okolice v Sloveniji, ki ga je podeljevala Slovenska turistična zveza. Maskota in značilnost vojašnice je kurent ali korent (po ptujsko).

Po nagovoru podžupana mesta Ptuj, so vojaki dali zaprisego.

Iz vsake čete so posameznega vojaka imensko poklicali, le-ta je pozdravil z vojaškim pozdravom, podpisal zaprisego in prijel priznanje.

Po končani zaprisegi je zaigrala godba na pihala, zaplesale so še mažoretke, sprehodil se je strelni vod, nato pa so sledile čestitke vojakom s strani svojcev in prijateljev.

V spremstvu vojakov smo si nato lahko ogledali bivalne prostore v vojašnici. Luka spi v 3. nadstropju. V sobi je 20 postelj – pogradov. Luka spi na zgornji postelji pri oknu in ima lep razgled na dvorišče, kjer vsako jutro ob 5.45 uri vojak zatrobi na trobento budnico. Sledi umivanje, oblačenje, jutranja telovadba in ob 7.00 uri zajtrk. Nato se učijo vojnih veščin do 14 ure, ko imajo kosilo. Po kosilu je 2 urni počitek in nato do 20. ure zopet učenje. Sledi večerja in ob 22. uri spanje. Med počitkom imajo vojaki čas za telefoniranje iz telefonske govorilnice, pisanje pisem itd….

Po vojaški zaprisegi in ogledu vojašnice je Luka lahko odšel na prvi prosti vikend domov. Domov je odnesel civilno obleko, v kateri je prišel in umazano vojaško delovno obleko. Umazano obleko mu je doma morala oprati in zlikati mama. V nedeljo do 21. ure se je moral vrniti v vojašnico.

V tej vojašnici so vojaki - novinci iz bližnje okolice Ptuja (Maribora, Celja, Slovenske Bistrice,…), le dva sta iz Ljubljane in Novega mesta.

MESTO PTUJ

Mesto Ptuj ali njegovo staro ime POETOVIO, je od Ljubljane oddaljeno 134 km oziroma 1,5 ure vožnje z avtomobilom.

S svojo razgibano večtisočletno zgodovino je prvovrstna kulturna zakladnica. Tu na stičišču vzhoda in zahoda so se srečevali vojaki in trgovci, menjavala so se ljudstva in navade, rimski cesarji in vladarji različnega porekla. Vsi ti so soustvarjali Ptuj, kakršnega poznamo danes in ki nam ponuja bogato in zgovorno zapuščino.

Znamenitosti Ptuja so: PTUJSKI GRAD BORL, SAMOSTANI, GALERIJE (Mihelčeva,

Florijan in Drava), PTUJSKA GORA (Romarska cerkev) in zelo slikovit stari del mesta Ptuj.

Mi smo si ogledali ptujski grad: - bivalne sobe (pohištvo, lestenci, zibke, peči, ornamente na

stropovih, obleke),

- glazbeno sobo (violine, rogove, orglje, trobente, klavirje,

itd…),

- orožarno (starinske puške z dolgimi cevmi, pištole, nože,

sulice, oklepe itd..),

- zbirko mask (kurente, like iz Ptujskega in Dravskega polja,

Haloz in Slovenskih Konjic,orače in - kočije in drugo.

Na gradu je tudi trgovinica s spominki. V njej lahko kupiš razne knjige, prtičke, starinsko orožje, razglednice, vrčke z napisom Ptuj in drugo.

PTUJ je eno redkih mest, ki svojega srednjeveškega jedra ni obdalo z velemestno džunglo. Mesto je obdano z vinogradi, očarljivimi dvorci in cerkvicami iz preteklih časov. Pokrajina nudi obilo priložnosti za lov in ribolov, čolnarjenje, jadranje (reka DRAVA, ki izvira v Italiji (Kviz Jonas-Lepo je biti Milijonar)). Razvito je motorno in jadralno letalstvo, zmajarstvo in balonarstvo. Znamenita so tudi ptujska vina , ki so že v srednjem veku slovela po vsej Evropi. Na Ptuju vsako leto priredijo pustni karneval – KURENTOVANJE.

Ko smo se tako vozili po prelepi Štajerski in nato še po Prekmurski pokrajini smo opazili še štorklje, čaplje, fazane in celo srne.

Imeli smo zelo lep, poučen in zanimiv nedeljski izlet.